|  |  |  |
| --- | --- | --- |
|  | **Køng Museums Støtteforening** |  |
| Køng Museum, Bygaden 27, Køng, 4750 Lundby koengmuseum@gmail.comwww.koengmuseum.dk |

**Pressemeddelelse 7. november 2022**

**Julegaveværksted for Børn på Køng Museum**

**Lørdag den 19. november kl. 11-16**

*For kun 25 kr. kan børn komme og fremstille fine julegaver til hele familien.*

Køng Museum åbner igen i år dørene for et julegaveværksted for børn. Det bliver lørdag den 19. november kl. 11-16. Her kan børn komme og fremstille små fine julegaver. Der kan laves så mange gaver, man kan nå. Prisen for deltagelse er kun 25 kr.

Værkstedet er først og fremmest tænkt for børn, men forældre og bedsteforældre er meget velkomne til at deltage i aktiviteterne. Vi har nål, tråd, garn og stof og mange andre ting til fremstilling af sjove og fine julegaver. Vores museumsværter er parate til at hjælpe med fremstillingen og give gode ideer.

Der er mulighed for at købe drikkevarer i form af kaffe, the, saft, og der vil også være varme æbleskiver.

Museumsbutikken vil være åben. På hylderne ligger mange forslag til julegaver til hele familien.

Julegaveværkstedet er tænkt som en ide til en familieudflugt, som både kan være nyttig og indholdsrig, og som vil være en hyggelig indledning til julens oplevelser.

Kontakt vedrørende denne pressemeddelelse: Hanne Tommerup telefon 40 71 21 13 hanne@tommerup.com